**Απάντηση του ΥΠΕΘ στην αίτηση διαμαρτυρία μας για τα φωτοβολταϊκα**

**Μετά στείλαμε και εμείς την απάντησή μας που επισυνάπτω**

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

-----

ΓΕΝΙΚΗ ΓΡΑΜΜΑΤΕΙΑ ΑΝΩΤΑΤΗΣ ΕΚΠΑΙΔΕΥΣΗΣ

ΓΕΝΙΚΗ ΔΙΕΥΘΥΝΣΗ ΑΝΩΤΑΤΗΣ ΕΚΠΑΙΔΕΥΣΗΣ

ΔΙΕΥΘΥΝΣΗ ΟΡΓΑΝΩΤΙΚΗΣ ΚΑΙ ΑΚΑΔΗΜΑΪΚΗΣ

ΑΝΑΠΤΥΞΗΣ

ΤΜΗΜΑ Α΄ ΟΡΓΑΝΩΣΗΣ

ΑΝΩΤΑΤΗΣ ΕΚΠΑΙΔΕΥΣΗΣ

-----

Ταχ. Δ/νση: Α. Παπανδρέου 37

Τ.Κ. – Πόλη: 151 80 ΜΑΡΟΥΣΙ

e-mail: t01mso2@minedu.gov.gr

Πληροφορίες: Σ. Σταμούλης

**Αποστολή και με ηλεκτρονικό ταχυδρομείο**

**Μαρούσι,** 18-10-2021

**Αρ.πρωτ.** 132098/Ζ1

**ΠΡΟΣ:** Πανελλήνιο Σύνδεσμο Πτυχιούχων

Ηλεκτρολόγων Μηχανικών ΤΕΙ

Βούλγαρη 35 Θεσσαλονίκη

Τ.Κ. 54248

**e-mail:**info@hlektrologoi-tei.gr

info@afl.gr

**ΚΟΙΝ**.: Υπουργείο Ανάπτυξης &Επενδύσεων

Γενική Γραμματεία Βιομηχανίας

Δ/νση Τεχνικών Επαγγελμάτων &

Τηλέφωνο: 210 3442328 Ασφάλειας Εγκαταστάσεων

Πλατεία Κάνιγγος, 10181, Αθήνα

**ΘΕΜΑ:** Επαγγελματική κατοχύρωση –επαγγελματικά δικαιώματα πτυχιούχων ΤΕΙ.

Σε απάντηση του από 29-09-2021 μηνύματός σας με ηλεκτρονικό ταχυδρομείο, που περιήλθε

στην υπηρεσία μας με το αριθμ. πρωτ.122511/Ζ1/29-09-2021 έγγραφο, κατά το μέρος των

αρμοδιοτήτων μας, θέτουμε υπόψη σας τα ακόλουθα:

Όσον αφορά στο ισχύον θεσμικό πλαίσιο για το ζήτημα της επαγγελματικής κατοχύρωσης των

αποφοίτων Τμημάτων Τεχνολογικών Εκπαιδευτικών Ιδρυμάτων (Τ.Ε.Ι.), σας γνωρίζουμε ότι στις

διατάξεις άρθρου 46 του ν.4485/2017 (Α΄114), περιελήφθησαν ρυθμίσεις, σχετικά με το πλαίσιο

πρόσβασης σε επαγγελματικές δραστηριότητες βάσει προσόντων που προσδίδουν οι τίτλοι

σπουδών που αποκτούν οι πτυχιούχοι Τμημάτων Τ.Ε.Ι., στους οποίους δεν είχαν αναγνωριστεί

ακόμη έως την έναρξη ισχύος του ως άνω νόμου επαγγελματικά δικαιώματα. Στην παρ. 5 του ως άνω

άρθρου ορίζεται ότι τα προεδρικά διατάγματα που εκδίδονται σύμφωνα με τις παραγράφους 3 και

4, ισχύουν και για τους αποφοίτους Τ.Ε.Ι. του οικείου Τμήματος, που αποφοίτησαν πριν τη

δημοσίευσή τους, καθώς και για τους αποφοίτους των Τμημάτων Τ.Ε.Ι. που συγχωνεύθηκαν ή

μετονομάστηκαν, σύμφωνα με τα προεδρικά διατάγματα 69/2013 (Α΄ 119), 82/2013 (Α΄ 123),

83/2013 (Α΄ 123), 84/2013 (Α΄ 124), 87/2013 (Α΄ 129), 90/2013 (Α΄ 130), 91/2013 (Α΄ 131), 94/2013

(Α΄ 132), 95/2013 (Α΄ 133), 100/2013 (Α΄ 135), 101/2013 (Α΄ 135), 102/2013 (Α΄ 136), 103/2013 (Α΄

136), 104/2013 (Α΄ 137), 127/2013 (Α΄ 190).

Ωστόσο, στις διατάξεις του άρθρου 257 του ν. 4610/2019 (70 Α΄) περιλαμβάνονται νέες

ρυθμίσεις για το ζήτημα των επαγγελματικών δικαιωμάτων των πτυχιούχων Τμημάτων Μηχανικών

ΤΕ των Τ.Ε.Ι. Συγκεκριμένα, ορίζεται ότι τα επαγγελματικά δικαιώματα των ανωτέρω πτυχιούχων

αναγνωρίζονται με προεδρικό διάταγμα που εκδίδεται με πρόταση των Υπουργών Υποδομών και

Μεταφορών, Οικονομίας και Ανάπτυξης, Παιδείας, Έρευνας και Θρησκευμάτων και Περιβάλλοντος

και Ενέργειας. Στο πλαίσιο αυτό, σας γνωρίζουμε ότι έχει ήδη εκκινήσει η διαδικασία έκδοσης των

προεδρικών διαταγμάτων σύμφωνα με τις διατάξεις του άρθρου 257 του ν. 4610/2019 (70 Α΄) για τα

επαγγελματικά δικαιώματα των πτυχιούχων Μηχανικών των Τ.Ε.Ι. Ειδικότερα, με το υπ’ αριθμ. πρωτ.

78326/26-10-2020 έγγραφο του Τμήματος Νομοθετικού Συντονισμού και Κωδικοποίησης του

Υπουργείου Υποδομών και Μεταφορών ζητήθηκε ο ορισμός εκπροσώπων του Υπουργείου Παιδείας

στην Επιτροπή Εκπόνησης σχεδίου προεδρικού διατάγματος για την αναγνώριση επαγγελματικών

δικαιωμάτων των πτυχιούχων Μηχανικών Τ.Ε. ενώ με το υπ’ αριθμ. πρωτ. 159343/Ζ1/20-11-2020

έγγραφο της υπηρεσίας μας ορίστηκαν οι εν λόγω εκπρόσωποι του Υπουργείου Παιδείας και

Θρησκευμάτων. Σύμφωνα δε με τη μέχρι σήμερα ενημέρωση οι υπηρεσίες του Υπουργείου

Υποδομών και Μεταφορών έχουν προβεί στη σύνταξη σχεδίου της Κοινής Υπουργικής Απόφασης

συγκρότησης της εν θέματι επιτροπής, το οποίο έχει προωθεί προς υπογραφή στην ιεραρχία.

Πέραν των ανωτέρω, σας γνωρίζουμε ότι γενικότερα η υπηρεσία μας συνδράμει τις πρωτοβουλίες

που αναλαμβάνουν κάθε φορά οι καθ΄ύλην αρμόδιοι φορείς, με την απαιτούμενη πληροφόρηση,

στον εντοπισμό και τη διασύνδεση των διατυπωμένων επαγγελματικών δραστηριοτήτων με

επαγγελματικά προσόντα στις κατά περίπτωση απαιτούμενες εργασίες και την αδειοδότησή τους.

Ειδικότερα, βάσει των διατάξεων του άρθρου 3 παρ. 2 και του άρθρου 4 παρ. 4 του ν.3982/2011

(Α΄143), το τότε Υπουργείο Οικονομίας, Ανταγωνιστικότητας και Ναυτιλίας και σήμερα Υπουργείο

Ανάπτυξης και Επενδύσεων, όπου μπορείτε να απευθυνθείτε για περισσότερες πληροφορίες, ως

καθ΄ύλην αρμόδιος φορέας, ανέλαβε την πρωτοβουλία έκδοσης των προεδρικών διαταγμάτων που

αφορούσαν την απλοποίηση της αδειοδότησης των τεχνικών επαγγελμάτων, μεταξύ αυτών, και των

ηλεκτρολογικών εγκαταστάσεων. Στο πλαίσιο αυτό, οι κατά τομείς αρμόδιες υπηρεσίες για την

Ανώτατη Εκπαίδευση του τότε Υπουργείου Παιδείας Δια Βίου Μάθησης και Θρησκευμάτων και

σήμερα Διεύθυνση Οργανωτικής και Ακαδημαϊκής Ανάπτυξης του Υπουργείου Παιδείας και

Θρησκευμάτων, συνέδραμαν τις υπηρεσίες της Γενικής Γραμματείας Βιομηχανίας με πληροφόρηση

για τη δομή της ελληνικής Ανώτατης Εκπαίδευσης και τη λειτουργία των Σχολών και Τμημάτων των

Ανώτατων Εκπαιδευτικών Ιδρυμάτων, ώστε να εκδοθεί, μεταξύ άλλων, το πδ. 108/2013 (Α΄ 141)

*«Καθορισμός ειδικοτήτων και βαθμίδων επαγγελματικών προσόντων για την επαγγελματική*

*δραστηριότητα της εκτέλεσης, συντήρησης, επισκευής και λειτουργίας ηλεκτρολογικών εγκαταστάσεων*

*και προϋποθέσεις για την άσκηση της δραστηριότητας αυτής από φυσικά πρόσωπα».* Στην παρ. 1(Β)

και 1 (Γ) του άρθρου 10 του ανωτέρου διατάγματος προβλέπεται ότι:

*«(Β) (Ι) Οι πτυχιούχοι μηχανικοί τεχνολογικής κατεύθυνσης ειδικότητας ηλεκτρολογίας ή της*

*ειδικότητας ενεργειακής τεχνολογίας ηλεκτρολογικής κατεύθυνσης ή (ΙΙ) οι κάτοχοι τίτλου σπουδών της*

*αλλοδαπής, ο οποίος καθίσταται ισότιμος και αντίστοιχος με τους τίτλους σπουδών της περίπτωσης (Ι),*

*υποβάλλουν αίτηση στην αρμόδια υπηρεσία της οικείας Περιφέρειας, με την οποία αναγγέλλουν την*

*έναρξη άσκησης των επαγγελματικών δραστηριοτήτων που ρυθμίζονται με το παρόν διάταγμα και*

*αποκτούν το δικαίωμα άσκησης των επαγγελματικών δραστηριοτήτων του εγκαταστάτη ηλεκτρολόγου:*

*της 3ης Ομάδας της Α΄ Ειδικότητας, Φωτοβόλων Σωλήνων και Επιγραφών της Γ΄ Ειδικότητας και της 1ης*

*και 2ης Ομάδας της Δ΄ Ειδικότητας, ή/και του συντηρητή ηλεκτρολόγου της Δ΄ ειδικότητας, σύμφωνα με*

*τα οριζόμενα στο άρθρο 5 παρ. 11 του ν. 3982/2011. Η αίτηση συνοδεύεται από τα εξής δικαιολογητικά:*

*(α) Φωτοτυπία αστυνομικής ταυτότητας ή διαβατηρίου και, για πολίτη εκτός Ευρωπαϊκής Ένωσης,*

*άδεια εργασίας ή παραμονής που εκδίδεται σύμφωνα με τις κείμενες διατάξεις.*

*(β) Το παράβολο που καθορίζεται δυνάμει του άρθρου 5 παρ. 13 και 15 του ν. 3982/2011.*

*(γ) Αντίγραφο αντίστοιχου τίτλου σπουδών. Όταν από τον τίτλο σπουδών δεν προκύπτει η*

*απαιτούμενη ειδίκευση ή κατεύθυνση, πρέπει να προσκομίζεται και πίνακας αναλυτικής βαθμολογίας.*

*Στην παραπάνω αίτηση ο ενδιαφερόμενος δύναται να αναγγείλει την έναρξη του συνόλου ή*

*μέρους των επαγγελματικών δραστηριοτήτων, τις οποίες επιτρέπεται να ασκεί, σύμφωνα με τα*

*προεδρικά διατάγματα που εκδίδονται δυνάμει του άρθρου 4 παρ. 4 του ν. 3982/2011, οπότε και στη*

*βεβαίωση αναγγελίας που εκδίδεται προσδιορίζονται αντίστοιχα οι αναγγελθείσες επαγγελματικές*

*δραστηριότητες, σύμφωνα με τα οριζόμενα στο άρθρο 5 παρ. 11 του ν. 3982/2011. Η ως άνω υπηρεσία*

*εκδίδει σχετική βεβαίωση αναγγελίας.*

*(Γ) Μετά την έκδοση της βεβαίωσης αναγγελίας, τα πρόσωπα της ανωτέρω παραγράφου (Β), αφού*

*αποκτήσουν διετή προϋπηρεσία, από την οποία ένα (1) έτος σε εγκαταστάσεις παραγωγής ενέργειας*

*ισχύος μεγαλύτερης των 600KW και τάσεως άνω των 1000V, υποβάλλουν στην αρμόδια υπηρεσία της*

*οικείας Περιφέρειας αίτηση/ υπεύθυνη δήλωση, υπόδειγμα της οποίας παρέχεται στο παράρτημα Α,*

*προκειμένου να αποκτήσουν την άδεια του εγκαταστάτη ηλεκτρολόγου 4ης Ομάδας Α΄ Ειδικότητας. Η*

*αίτηση αυτή συνοδεύεται από τα εξής δικαιολογητικά:*

*(α) Το παράβολο που καθορίζεται δυνάμει του άρθρου 5 παρ. 13 και 15 του ν. 3982/2011.*

*(β) Τα απαιτούμενα στοιχεία τεκμηρίωσης προϋπηρεσίας σύμφωνα με τα οριζόμενα στο άρθρο 11*

*του παρόντος, ή πιστοποιητικό παρακολούθησης ειδικών προγραμμάτων επαγγελματικής κατάρτισης,*

*σύμφωνα με τα οριζόμενα στο άρθρο 4 του ν. 3982/2011».*

Σε κάθε περίπτωση ο καθορισμός των επαγγελματικών δικαιωμάτων των πτυχιούχων των ΤΕΙ,

υπό την έννοια της διαμόρφωσης και οριοθέτησης ενός αυστηρού θεσμικού πλαισίου όρων και

προϋποθέσεων για την άσκηση συγκεκριμένων δραστηριοτήτων (π.χ. εγγραφή σε Επιμελητήρια,

αδειοδότηση για την άσκηση συγκεκριμένων δραστηριοτήτων) γίνεται στο πλαίσιο της κείμενης κατά

περίπτωση νομοθεσίας και λαμβανομένων υπόψη του επιστημονικού αντικειμένου και της ακαδημαϊκής

φυσιογνωμίας του Τμήματος, αποτελεί δε αντικείμενο των οικείων, κατά ειδικότητα ή αντικείμενο

φορέων (υπουργεία, επιμελητήρια κ.λ.π.).

Στη διάθεσή σας για οποιαδήποτε διευκρίνιση ή πληροφορία.

**ΜΕ ΕΝΤΟΛΗ ΥΠΟΥΡΓΟΥ**

**Η ΑΝΑΠΛ.ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**

**ΕΥΓΕΝΙΑ ΠΑΠΑΓΕΩΡΓΙΟΥ**

**Εσωτερική Διανομή:**

1. Διεύθυνση Ζ1-Τμήμα Α΄\_\_

----------------------------------------------------------------------------------------------------------------------------